આ ઘટના 9 જુલાઇની છે. સિંહનું બચ્ચુ જે કૂવામાં પડ્યું હતું, તેની ઊંડાઇ 80 ફૂટ હતી. સૂચના મળતાં જ રેસ્ક્યૂ ટીમ ત્યાં પહોંચી હતી. કૂવાની ઊંડાઇને કારણે સિંહના બચ્ચાને સુરક્ષિત બહાર કાઢવું જરા કપરું હતું. આખરે રેસેક્યુ ટીમના એક સભ્યએ હિંમત બતાવતાં કૂવામાં ઉતરવાનું નક્કી કર્યું. તેને એક પાંજરામાં બેસાડીને કૂવામાં ઉતારવામાં આવ્યો. આ માણસે બહાદુરીપૂર્વક સિંહના બચ્ચાને દોરીથી બાંધ્યું અને ઉપર આવી ગયો. ત્યાર બાદ સિંહના બચ્ચાને દોરી વડે ઉપર ખેંચી લેવામાં આવ્યું. થોડા સમય પહેલાં આ જ રીતે એક સિંહ બાળ 35 ફૂટ ઊંડા કૂવામાં પડી ગયું હતું અને તેને પણ વન વિભાગની ટીમ દ્વારા કંઇક આ રીતે બહાર કાઢવામાં આવ્યું હતું.